संकर गायों का शारीरिक तापक्रम 38 से 39.3 डिग्री के बीच होता है। आस-पास के वातावरण का तापक्रम यदि शरीर के तापक्रम से कम हो तो पशु ज्यादा खा कर ऊर्जा की उत्पत्ति कर लेता है यानि उसका शरीर गर्मी लेता रहता है। परन्तु यदि वातावरण शरीर के तापक्रम से ज्यादा हो तो वो गर्मी को सांस द्वारा बाहर निकालता रहता है। अधिक गर्मी होने पर संकर नस्ल की गाय 32 डिग्री तथा अपनी देशी गाय 45 डिग्री पर ‘हीट-स्ट्रोक’ में आकर मर भी सकती हैं। ऐसी अवस्था में शरीर का तापक्रम 38 डिग्री से ऊपर पहुंॅच जाता है। यदि यूं कहें तो संकर गायों का ‘थरमो-स्टेट’ यानि गर्मी से बचाव की प्रणाली 32 डिग्री पर खत्म हो जाती है। जबकि देशी गाय 40 से 45 डिग्री पर ‘हीट’ स्ट्रोक में आती है। इस तरह संकर गाय 32 डिग्री तो देशी गाय 45 डिग्री से अधिक ताप बर्दाश्त नहीं कर सकती।